**Ministru kabineta noteikumu projekta**

**„Grozījumi Ministru kabineta 2009.gada 30.jūnija noteikumos Nr.730 „Dzīvnieku barības apritē iesaistītā uzņēmuma reģistrācijas un atzīšanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | Dzīvnieku barības aprites likuma 3.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban Ministru kabineta 2009. gada 30. jūnija noteikumos Nr. 730 „Dzīvnieku barības apritē iesaistītā uzņēmuma reģistrācijas un atzīšanas kārtība” (turpmāk – noteikumi Nr. 730) noteikta kārtība, kādā Latvijā reģistrē un atzīst barības apritē iesaistītos uzņēmumus un to personu loku, uz kurām attiecas reģistrācija un atzīšana.  Ievērojot minēto, ir sagatavots Ministru kabineta noteikumu projekts „Grozījumi Ministru kabineta 2009.gada 30.jūnija noteikumi Nr.730 „Dzīvnieku barības apritē iesaistītā uzņēmuma reģistrācijas un atzīšanas kārtība”” (turpmāk – noteikumu projekts), kas pilnveido spēkā esošo regulējumu, lai garantētu drošu dzīvnieku barības apriti Latvijā.  Noteikumu projekta **1. punkts** papildina noteikumu Nr.730 3.punktu, paredzot, ka atzīšana Pārtikas un veterinārajā dienestā nepieciešama arī uzņēmumiem, kas veic piesārņotas barības detoksifikāciju vai nodarbojas ar insektu audzēšanu to pārstrādei proteīnā, kuru paredzēts izmantot dzīvnieku barībā.  Lai padarītu skaidrāku reģistrācijas kārtību, ir precizēts noteikumu Nr.730 4.punkts (noteikumu projekta **2. punkts**), svītrojot no tā pirmās daļas Lauksaimniecības datu centru (turpmāk – datu centrs), lai skaidri noteiktu, ka datu centrs reģistrē tikai uzņēmumus, kas nodarbojas ar barības primāro ražošanu. Datu centra funkcijas iekļautas atsevišķāpunktā (noteikumu projekta **4.2 punkts**).  Noteikumu projekta **3.punkts** – tehnisks precizējums.  Noteikumu projekta **4. punkts** precizē to uzņēmumu sarakstu, uz kuriem attiecas reģistrācija Pārtikas un veterinārajā dienestā.  Noteikumi Nr.730 tiks papildināti ar **4.10. apakšpunktu,** kas ietver prasību reģistrēt PVD darbības, kas saistītas ar cilvēku patēriņam neatbilstošas pārtikas laišanu dzīvnieku barības apritē. Latvija atbalsta Eiropas Savienības mērķi – samazināt atkritumos nonākušās pārtikas daudzumu.  Pēc Eiropas Komisijas publicētajiem datiem par *Fusions* projektu, ik gadu ap 88 miljoniem tonnu pārtikas nonāk atkritumos, tādējādi vidējais pārtikas atkritumu daudzums uz vienu ES iedzīvotāju ir 173 kg.  “ES rīcības plāns pārejai uz aprites ekonomiku” ietver pasākumu plānu pārtikas atkritumu daudzuma samazināšanai ES.  Latvijā atkritumos nonāk nestandarta dārzeņi, standartam neatbilstoši maizes klaipi, alus darīšanas blakusprodukti u.c. produkti, kurus nevar izmantot cilvēku pārtikā, bet kuru nonākšanu atkritumos var novērst, novirzot produktus uz barības sektoru. Šiem produktiem jābūt drošiem, lai tos varētu patērēt dzīvnieki. Dzīvnieku barībai drīkst novirzīt tikai produktus, kas atbilst 183/2005 regulas prasībām.  Ir svarīgi identificēt uzņēmumus, kas apstrādā un pārstrādā cilvēku pārtikai neatbilstošus produktus, tāpēc ir nepieciešama uzņēmuma reģistrācija Pārtikas un veterinārajā dienestā.  Noteikumi Nr.730 tiks papildināti ar **4.11. apakšpunktu,** kas ietver prasību reģistrēt PVD uzņēmumu, kas pārstāv trešajā valstī reģistrētu barības ražotāju. Šāda prasība ir noteikta Eiropas Parlamenta un Padomes Regulas (ES) Nr. 183/2005 24. pantā, proti, ka importēt no trešajām valstīm barību var tikai tie uzņēmumi, kuru pārstāvis ir reģistrēts Kopienā. Ja pārstāvis ir reģistrēts kādā citā ES dalībvalstī, tad **4.1punkts** dod iespēju uzņēmuma pārstāvi nereģistrēt PVD. Šāda prasība ir būtiska barības nekaitīguma un kvalitātes nodrošināšanai, jo trešās valsts ražotāja pārstāvis ir atbildīgs par pārstāvētā ražotāja produktiem ES.  Noteikumu projekta **6. punkts** precizē datu centra un Pārtikas un veterinārā dienesta funkcijas attiecībā uz barības aprites uzņēmumu reģistrāciju.  Noteikumu projekta **7. punkts** precizē noteikumu Nr. 730 **8.2. apakšpunktu**, paredzot, ka noteikumu Nr. 730 7. punktā iekļautās prasības neattiecas uz uzņēmumiem, kas veic graudu termisko apstrādi.  Grozījumi paredzēti, lai samazinātu administratīvo slogu gan PVD, gan uzņēmumam. Uzņēmumam nebūtu jāreģistrē darbība barības apritē, jo darbība ir jau reģistrēta pārtikas apritē un to uzrauga PVD pārtikas inspektori. Turklāt nav nepieciešama dubulta kontrole no PVD puses, jo pārtikai derīgi graudi ir derīgi arī barībai un to izmantošanu abos sektoros nevar paredzēt. Ja uzņēmumā būs pārkāpumi, tad pārtikas inspektori veiks kontroles attiecīgajā uzņēmumā.  Noteikumu projekta **8. punkts** precizē normatīvos aktus, uz kuriem pamatojoties PVD pieņem lēmumu reģistrēt uzņēmumu vai atteikt uzņēmuma reģistrāciju.  Noteikumu projekta **9. un 11.punkts** precizē gadījumus, kad reģistrētā persona iesniedz datu centrā vai PVD informāciju par izmaiņām uzņēmuma darbībā.  Noteikumu projekta **10.punkts –** tehnisks precizējums.  Noteikumu projekta **12.punkts** tehniski precizē noteikumu Nr. 730 pielikumos norādāmo kontaktinformāciju**.**  Noteikumu projekta **13. un 14.punkts** precizē noteikumu Nr. 730 2. pielikumu, papildinot to ar uzņēmējdarbības veidiem, kas noteikti noteikumu projekta 1. un 4. punktā.  Noteikumu projekta **15. punkts** papildina noteikumus Nr.730 ar 4. pielikumu, kurā dota deklarācijas veidlapa, ko reģistrējoties aizpilda uzņēmums, kurš pārstāv trešās valsts barības ražošanas uzņēmumu. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests un Lauksaimniecības datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais tiesiskais regulējums attiecas uz dienestu, datu centru un barības apritē iesaistītajiem uzņēmumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar. | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | | Saistības pret Eiropas Savienību | Projekts šo jomu skar. | | | | |
| 2. | | Citas starptautiskās saistības | Projekts šo jomu neskar. | | | | |
| 3. | | Cita informācija | Nav. | | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | | |  | | | |
| A | | | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas (EK) 2015/786, ar ko nosaka pieņemamības kritērijus detoksikācijas procesiem, kas piemēroti dzīvnieku barībai paredzētiem produktiem, kā paredzēts Eiropas Parlamenta un Padomes Direktīvā 2002/32/EK, 6.panta 1.punkts | | | | Projekta 1.punkts (3.5.apakšpunkts) | | ES tiesību akta vienība tiek ieviesta pilnībā. | Neparedz stingrākas prasības. |
| 2005. gada 12. janvāra Regulas (EK) 183/2005, ar ko paredz barības higiēnas prasības, 17.pants | | | | Projekta 4.punkts (4.10.apakšpunkts) | | ES tiesību akta vienība tiek ieviesta pilnībā. | Neparedz stingrākas prasības. |
| 2005. gada 12. janvāra Regulas (EK) 183/2005, ar ko paredz barības higiēnas prasības, 24.pants | | | | Projekta 3.punkts (4.12.apakšpunkts) | | ES tiesību akta vienība tiek ieviesta pilnībā. | Neparedz stingrākas prasības. |
| 2005. gada 12. janvāra Regulas (EK) 183/2005, ar ko paredz barības higiēnas prasības, 5.panta 1.punkts un 9.panta 3 punkts | | | | Projekta 5. punkts (4.1 punkts) | | ES tiesību akta vienības tiek ieviestas pilnībā. | Neparedz stingrākas prasības. |
| 2005. gada 12. janvāra Regulas (EK) 183/2005, ar ko paredz barības higiēnas prasības, 9.panta 3.punkts. | | | | Projekta 6.punkts (5. punkts) | | ES tiesību akta vienība tiek ieviesta daļēji. | Neparedz stingrākas prasības. |
| 2005. gada 12. janvāra Regulas (EK) 183/2005, ar ko paredz barības higiēnas prasības, 9.panta 2.punkta “b” apakšpunkts, kā arī 14. un 15.pants. | | | | Projekta 9.punkts (16.5.apakšpunkts) | | ES tiesību akta vienība tiek ieviesta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Projekts šo jomu neskar. | | | |
| Cita informācija | | | |  | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | | |
| Projekts šo jomu neskar. | | | | | | | |
| **VI. Sabiedrības līdzdalība un komunikācijas aktivitātes** | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Noteikumu projekts ievietots Zemkopības ministrijas tīmekļvietnē [www.zm.gov.lv](http://www.zm.gov.lv) sabiedriskajai apspriešanai. | | |
| 2. | Sabiedrības līdzdalība projekta izstrādē | | | | Noteikumu projekts elektroniski tiks nosūtīts saskaņošanai biedrībai “Latvijas Dzīvnieku barības ražotāju un tirgotāju asociācija” un “Lauksaimnieku organizāciju sadarbības padome”. | | |
| 3. | Sabiedrības līdzdalības rezultāti | | | | Pēc publicēšanas Zemkopības ministrijas tīmekļvietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. Iebildumu un priekšlikumu nebija. | | |
| 4. | Cita informācija | | | | Nav. | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz institūciju funkcijām un struktūru. |
| 3. | Cita informācija | Nav. |

Zemkopības ministrs K. Gerhards

Villa 67027196

Liga.Villa@zm.gov.lv